
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ







  ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  6ης/24 Συνεδρίασης 
ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 28/2024
Στη Λευκάδα σήμερα στις 28 του μηνός Φεβρουαρίου, του έτους 2024, ημέρα Τετάρτη και ώρα 15:30 ήρθε σε  δημόσια τακτική, δια ζώσης συνεδρίαση το Δημοτικό Συμβούλιο Λευκάδας, σύμφωνα με τις δ/ξεις του άρθρου 67 του Ν.3852/10, όπως αντικαταστάθηκαν με αυτές του άρθρου 6 του Ν.5056/23 και την υπ΄ αριθ. 1237/94548/06.11.2023 εγκύκλιο του Υπ. Εσωτερικών, ύστερα από την με αρ. πρωτ. 4063/23.2.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.
                        ΠΑΡΟΝΤΕΣ                                                                      ΑΠΟΝΤΕΣ

Ο Δήμαρχος Δρ. Ξενοφών Ν. Βεργίνης, προσκλήθηκε και παρίσταται στη συνεδρίαση.

Στη συνεδρίαση παρευρίσκεται και ο Νικόλαος Ζαβιτσάνος, υπάλληλος του Δήμου, για την τήρηση των πρακτικών.

Αφού διαπιστώθηκε νόμιμη απαρτία, δηλαδή σε σύνολο είκοσι εννέα (29) μελών βρέθηκαν παρόντα είκοσι τέσσερα (24)  μέλη, ο Πρόεδρος κήρυξε την έναρξη της Συνεδρίασης.

ΠΑΡΑΤΗΡΗΣΕΙΣ:

Τέθηκε για συζήτηση ένα (1) θέμα Εκτός Ημερήσιας Διάταξης

Οι Δ.Σ. Μπελεγρίνος Σπυρίδων και  Κάτσενου Θεοδώρα, αποχώρησαν πριν την συζήτηση του 9ου θέματος της Η.Δ.

Οι Δ.Σ. Θερμός Ευάγγελος, Μπακογιώργος Χρήστος και Λάζαρης Αρίστος, αποχώρησαν πριν την συζήτηση του 14ου θέματος της Η.Δ. Ο Δ.Σ. Λάζαρης Αρίστος, επανήλθε πριν την συζήτηση του 17ου θέματος της Η.Δ.

Ο Δ.Σ. Καραγιάννης Αθανάσιος, αποχώρησε πριν την συζήτηση του 24ου θέματος της Η.Δ.

ΘΕΜΑ 2ο: Απόφαση Δ.Σ. για καθορισμό ελάχιστου περιεχομένου προκήρυξης για την επιλογή Συμπαραστάτη του Δημότη και της Επιχείρησης.

Εισηγητής: Ευστάθιος Σκλαβενίτης, Πρόεδρος Δ.Σ.


Ο Πρόεδρος του Δημ. Συμβουλίου κ. Ευστάθιος Σκλαβενίτης, εισηγούμενος το θέμα, έθεσε υπόψη των μελών του Δ.Σ. τα εξής:
   
«Σύμφωνα με τις παρ.1 & 2 και 7 του άρθρου 77 του Ν.3852/10 όπως τροποποιήθηκαν με την παρ.2 του άρθρου 58 του Ν.3966/2011 και το άρθρο 7 του Ν.4623/19 και το άρθρο 66 του Ν.4795/2021 και το άρθρο 51 του Ν.4873/21 και το άρθρο 10 του ν.5056/23 ορίζεται ότι:
1. Στους δήμους άνω των είκοσι χιλιάδων (20.000) κατοίκων, καθώς και στους νησιωτικούς δήμους, με απόφαση του δημοτικού συμβουλίου, επιλέγεται, κατόπιν προκηρύξεως που δημοσιεύεται στην ιστοσελίδα του δήμου, πρόσωπο εγνωσμένου κύρους και εμπειρίας, ως συμπαραστάτης του δημότη και της επιχείρησης. Υποψηφιότητες υποβάλλονται με δήλωση που κατατίθεται στο προεδρείο του δημοτικού συμβουλίου κατά την έναρξη της διαδικασίας επιλογής. Ως συμπαραστάτης του δημότη και της επιχείρησης δεν μπορεί να επιλεγεί αιρετός δήμου, περιφέρειας ή βουλευτής. Ως προς το αξίωμα του συμπαραστάτη του δημότη ισχύουν τα κωλύματα και τα ασυμβίβαστα που προβλέπονται στο άρθρο 10 του ν. 5056/23 (Α’ 163). Η θητεία του συμπαραστάτη ακολουθεί τη θητεία των δημοτικών αρχών.

2. Η διαδικασία για την επιλογή του συμπαραστάτη γίνεται εντός δύο (2) μηνών από την εγκατάσταση των δημοτικών αρχών. Ο Συμπαραστάτης του δημότη και της επιχείρησης επιλέγεται με απόφαση, η οποία λαμβάνεται με μυστική ψηφοφορία και με πλειοψηφία των δύο τρίτων (2/3) του συνόλου των μελών του Δημοτικού Συμβουλίου. Αν δεν επιτευχθεί η επιλογή, η ψηφοφορία επαναλαμβάνεται κατά την ίδια ή μεταγενέστερη συνεδρίαση με την ίδια πλειοψηφία. Είναι επιτρεπτή με την ίδια πλειοψηφία και την αυτή διαδικασία η ανάκληση του συμπαραστάτη για πλημμελή εκτέλεση των καθηκόντων του, με ειδικά αιτιολογημένη απόφαση του Δημοτικού Συμβουλίου (άρθρο 51 ν. 4873/21).

Η ισχύς της προκήρυξης συναρτάται, αναγκαίως, και καταλαμβάνει και τις δύο ψηφοφορίες που προβλέπει ο νομοθέτης για την επιλογή του Συμπαραστάτη στην παρ.2 του άρθρου 77 του ν.3852/2010. Σε περίπτωση μη επίτευξης επιλογής στις δύο εκ του νόμου προβλεπόμενες συνεδριάσεις, εκδίδεται νέα προκήρυξη. (ΥΠ.ΕΣ. εγκ.1/661/07.01.2020) 
Οι υποψηφιότητες υποβάλλονται με δήλωση των ενδιαφερομένων στο Προεδρείο του Δημοτικού Συμβουλίου, αυτοπροσώπως ή δια πληρεξουσίου δικηγόρου. (παρ.1 άρθρο 77 Ν.3852/2010 (ΦΕΚ 87/2010 τεύχος Α')  (ΥΠ.ΕΣ. εγκ.1/661/07.01.2020)

 H προθεσμία υποβολής υποψηφιοτήτων ορίζεται, εκ του νόμου, και συμπίπτει με την ημερομηνία διεξαγωγής της σχετικής συνεδρίασης του Δημοτικού Συμβουλίου για την επιλογή του Συμπαραστάτη.  (ΥΠ.ΕΣ. εγκ.1/661/07.01.2020)

 Στην εγκύκλιο ΥΠ.ΕΣ. εγκ.1/661/07.01.2020 μεταξύ άλλων επισημαίνονται τα εξής:

«[…] η προθεσμία επιλογής του Συμπαραστάτη είναι μεν ενδεικτική, αλλά δεν θα πρέπει να ξεπερνά ένα εύλογο χρονικό διάστημα, πέραν του προβλεπόμενου διμήνου. Ωστόσο, λόγω της μακρόχρονης διοικητικής πρακτικής που έχει εδραιωθεί από το έτος 2011 και της ανάγκης πλήρωσης της θέσης του Συμπαραστάτη προς διευκόλυνση των πολιτών, είναι δυνατή η επαναπροκήρυξη της θέσης του Συμπαραστάτη κατά τη διάρκεια της δημοτικής περιόδου, σε περίπτωση που δεν καταστεί δυνατή η επιλογή του στις δύο προβλεπόμενες στο νόμο συνεδριάσεις.

[…] Η διαδικασία επιλογής του Συμπαραστάτη ξεκινά από την απόφαση του δημοτικού συμβουλίου που δύναται να καθορίζει το ελάχιστο περιεχόμενο της προβλεπόμενης στο νόμο προκήρυξης ή από την προκήρυξη - σε περίπτωση μη έκδοσης της ανωτέρω απόφασης- και λήγει κατά τον χρόνο ολοκλήρωσης της επιλογής. […]».

Στη συνέχεια εκδίδεται η προκήρυξη Δημάρχου, η οποία δημοσιεύεται στο δημοτικό κατάστημα, στην ιστοσελίδα του Δήμου και στο πρόγραμμα «ΔΙΑΥΓΕΙΑ» Οι ενδιαφερόμενοι για τη θέση του Συμπαραστάτη του Δημότη & της Επιχείρησης θέτουν κατόπιν σχετικής δήλωσής τους στο προεδρείο του Δημοτικού Συμβουλίου τις υποψηφιότητες τους.

Στη συνέχεια τα μέλη του Δ.Σ. θα προβούν, με μυστική ψηφοφορία στην επιλογή του Συμπαραστάτη του Δημότη & της Επιχείρησης ανάμεσα στους υποψήφιους, λαμβάνοντας υπόψη το εγνωσμένο κύρος και την εμπειρία του καθενός.

Ως προς το αξίωμα του συμπαραστάτη του δημότη ισχύουν τα κωλύματα και τα ασυμβίβαστα που προβλέπονται στο άρθρο 10 του ν. 4804/2021 (Α’ 90). 

 Η θητεία του συμπαραστάτη ακολουθεί τη θητεία των δημοτικών αρχών.

3. Με την υπ΄αριθ.  εγκύκλιο ΥΠ.ΕΣ. 661/ΕΓΚ.1/1-1-2020 (ΑΔΑ: Ω82Μ46ΜΤΛ6-ΩΤ2) «Συμπαραστάτης του δημότη και της επιχείρησης (άρθρο 77 του ν. 3852/2010)» συνάγονται: οι αρμοδιότητες του συμπαραστάτη του δημότη και της επιχείρησης, η καταστατική του θέση κα η διαδικασία επιλογής του, η οποία ξεκινά από την απόφαση του δημοτικού συμβουλίου που δύναται να καθορίζει το ελάχιστο περιεχόμενο της προβλεπόμενης στο νόμο προκήρυξης ή από την προκήρυξη σε περίπτωση μη έκδοσης της ανωτέρω απόφασης και λήγει κατά τον χρόνο ολοκλήρωσης της επιλογής. Οι υποψηφιότητες υποβάλλονται με δήλωση των ενδιαφερομένων στο Προεδρείο του Δημοτικού Συμβουλίου, αυτοπροσώπως ή δια πληρεξουσίου δικηγόρου.

Παρά το γεγονός ότι δεν προβλέπεται ρητά στο νόμο, κρίνεται πρόσφορο το Δημοτικό Συμβούλιο να συνέρχεται, προκειμένου να λάβει απόφαση για το περιεχόμενο της πράξης προκήρυξης επιλογής του Συμπαραστάτη.

Η προκήρυξη φέρει ένα ελάχιστο περιεχόμενο, παρέχοντας στο ευρύ κοινό τις λεπτομέρειες που καθορίζονται στην παρ. 1 και στην παρ. 2 του άρθρου 77 του ν.3852/2010 και στο άρθρο 10 του ν. 5056/2023 (Α’ 163), σχετικά με: α) τις αρμοδιότητες του Συμπαραστάτη, β) τις ιδιότητες που αποτελούν κώλυμα ή είναι ασυμβίβαστες με την ιδιότητα του Συμπαραστάτη, γ) τον χρόνο υποβολής της δήλωσης υποψηφιότητας, δ) τη διαδικασία επιλογής, ε) την προβλεπόμενη θητεία του Συμπαραστάτη στ)τη δημοσιότητα της προκήρυξης.

H προθεσμία υποβολής υποψηφιοτήτων ορίζεται, εκ του νόμου, και συμπίπτει με την ημερομηνία διεξαγωγής της σχετικής συνεδρίασης του Δημοτικού Συμβουλίου για την επιλογή του Συμπαραστάτη. Ως εκ τούτου στην προκήρυξη θα πρέπει να γνωστοποιείται στους ενδιαφερόμενους ότι η ημερομηνία υποβολής υποψηφιοτήτων θα προσδιοριστεί με την έκδοση σχετικής Πρόσκλησης του Πρόεδρου του Δημοτικού Συμβουλίου, με θέμα την επιλογή του Συμπαραστάτη, η οποία δημοσιεύεται στην ιστοσελίδα του Δήμου και στην οποία αναγράφεται η ημερομηνία και η ώρα συνεδρίασης του Δημοτικού Συμβουλίου.

Επιπλέον, στην απόφαση του Δημοτικού Συμβουλίου που καθορίζει το ελάχιστο περιεχόμενο της προκήρυξης ή στην προκήρυξη μπορούν να αναγράφονται και κριτήρια που κρίνονται ικανά να εξασφαλίσουν στο πρόσωπο του Συμπαραστάτη τα χαρακτηριστικά του εγνωσμένου κύρους και την εμπειρία για την πλήρωση της θέσης.

Η προκήρυξη για την πλήρωση της θέσης εκδίδεται από τον Δήμαρχο.

Η προκήρυξη, ως κανονιστική πράξη: α) δημοσιεύεται υποχρεωτικά, με αναγραφή ολόκληρου του κειμένου, στο δημοτικό κατάστημα (άρθρο 97 παρ. 6 εδ. γ του ν.3463/2006) , β) αναρτάται στην ιστοσελίδα του δήμου (άρθρο 77 παρ. 1 εδ. α του ν.3852/2010) και γ) αναρτάται στο διαδικτυακό τόπο του Προγράμματος «Διαύγεια» (άρθρο 2 παρ. 4 του ν.3861/2010).

Η ισχύς της προκήρυξης συναρτάται, αναγκαίως, και καταλαμβάνει και τις δύο ψηφοφορίες που προβλέπει ο νομοθέτης για την επιλογή του Συμπαραστάτη στην παρ.2 του άρθρου 77 του ν.3852/2010, όπως τροποποιήθηκε και ισχύει. Σε περίπτωση μη επίτευξης επιλογής στις δύο εκ του νόμου προβλεπόμενες συνεδριάσεις, εκδίδεται νέα προκήρυξη.

Σύμφωνα με τα ανωτέρω εισηγούμαστε 
Την έγκριση ελάχιστου περιεχομένου προκήρυξης για την επιλογή συμπαραστάτη του δημότη και της επιχείρησης ως ακολούθως:

ΠΡΟΚΗΡΥΞΗ

ΓΙΑ ΤΗΝ ΠΛΗΡΩΣΗ ΤΗΣ ΘΕΣΗΣ ΤΟΥ ΣΥΜΠΑΡΑΣΤΑΤΗ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ ΣΤΟ ΔΗΜΟ ΛΕΥΚΑΔΑΣ

Ο ΔΗΜΑΡΧΟΣ ΛΕΥΚΑΔΑΣ

Έχοντας υπόψη

1. Τις διατάξεις του άρθρου 77 του ν. 3852/2010(87 Α) «Νέα Αρχιτεκτονική της Αυτοδιοίκησης και της

Αποκεντρωμένης Διοίκησης - Πρόγραμμα Καλλικράτης», όπως αντικαταστάθηκε από την παρ. 1 του άρθρου 51 του ν. 4873/21.

2. Την εγκύκλιο ΥΠ.ΕΣ. 661/ΕΓΚ.1/1-1-2020 (ΑΔΑ: Ω82Μ46ΜΤΛ6-ΩΤ2) «Συμπαραστάτης του δημότη

και της επιχείρησης (άρθρο 77 του ν. 3852/2010)»

3. Τη με αριθ…/2024 απόφαση του Δημοτικού Συμβουλίου για τον καθορισμό ελάχιστου περιεχομένου προκήρυξης

         ΠΡΟΚΗΡΥΣΣΕΙ ΤΗ ΘΕΣΗ ΤΟΥ ΣΥΜΠΑΡΑΣΤΑΤΗ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ

Α. Αρμοδιότητες Συμπαραστάτη

Ο Συμπαραστάτης αποτελεί θεσμό διαμεσολάβησης μεταξύ των πολιτών, των επιχειρήσεων και του Δή-

μου, αποσκοπώντας στον έγκαιρο εντοπισμό και την αποτελεσματική αντιμετώπιση φαινομένων κακοδιοίκησης, στη διασφάλιση της αμεροληψίας των δημοτικών αρχών και στην αναβάθμιση των παρεχόμενων υπηρεσιών του Δήμου.

Σύμφωνα με τη διάταξη του άρθρου 77 παρ. 3 του ν. 3852/2010, ο Συμπαραστάτης δέχεται και διερευνά

επώνυμες καταγγελίες πολιτών ή επιχειρήσεων, διά των οποίων του γνωστοποιούνται φαινόμενα κακοδιοίκησης δημοτικών υπηρεσιών ή δημοτικών νομικών προσώπων.

Ως συμπαραστάτης του Δημότη και της Επιχείρησης επιλέγεται πρόσωπο εγνωσμένου κύρους και εμπειρίας.

Β. Ιδιότητες που αποτελούν κώλυμα ή είναι ασυμβίβαστες με την ιδιότητα του Συμπαραστάτη

Ως συμπαραστάτης του δημότη και της επιχείρησης δεν μπορεί να επιλεγεί αιρετός δήμου, περιφέρειας

ή βουλευτής. Ως προς το αξίωμα του συμπαραστάτη του δημότη ισχύουν τα κωλύματα και τα ασυμβίβαστα που προβλέπονται στο άρθρο 10 του ν. 5056/2023 (163 Α)

Γ. Χρόνος υποβολής της δήλωσης υποψηφιότητας

Υποψηφιότητες υποβάλλονται με δήλωση που κατατίθεται στο Προεδρείο του Δημοτικού Συμβουλίου

έως την ημερομηνία & ώρα συνεδρίασης του Δημοτικού Συμβουλίου για τη λήψη της απόφασης επιλογής. Η αίτηση-δήλωση πρέπει να συνοδεύεται από αναλυτικό βιογραφικό σημείωμα καθώς και κάθε άλλο στοιχείο που κατά την κρίση του αιτούντος θα ενισχύσει την υποψηφιότητά του για την πλήρωση της θέσης και από υπεύθυνη δήλωση που θα αναγράφει ότι τα αναφερόμενα στο βιογραφικό σημείωμα είναι αληθή και δεν υφίστανται τα κωλύματα και τα ασυμβίβαστα του άρθρου 10 του ν. 5056/2023 (163 Α).

Πληροφορίες παρέχονται από το Τμήμα Υποστήριξης Πολιτικών Οργάνων κατά τις ώρες 7:00 έως 15:00.

Η ημερομηνία υποβολής υποψηφιοτήτων θα προσδιοριστεί με την έκδοση της σχετικής πρόσκλησης του Προέδρου του Δ.Σ. στην οποία θα περιλαμβάνεται το θέμα  επιλογής του Συμπαραστάτη, η οποία δημοσιεύεται στην ιστοσελίδα του Δήμου Λευκάδας και στην οποία αναγράφεται η ημερομηνία και η ώρα  συνεδρίασης του Δ.Σ.
Δ. Διαδικασία επιλογής

Ο συμπαραστάτης του δημότη και της επιχείρησης επιλέγεται με απόφαση του Δημοτικού Συμβουλίου, η οποία λαμβάνεται με μυστική ψηφοφορία και με πλειοψηφία των δύο τρίτων (2/3) του συνόλου των μελών του Δημοτικού Συμβουλίου.

Πριν την έναρξη της μυστικής ψηφοφορίας, ο Πρόεδρος του Δημοτικού Συμβουλίου δίνει το λόγο στους

υποψήφιους που το επιθυμούν, προκειμένου να τοποθετηθούν σχετικά με την υποψηφιότητά τους.

Αν δεν επιτευχθεί η επιλογή, η ψηφοφορία επαναλαμβάνεται κατά την ίδια ή μεταγενέστερη συνεδρίαση με την ίδια πλειοψηφία. Πρόσωπο που δεν συγκεντρώσει την ανωτέρω ειδική πλειοψηφία των 2/3 του συνόλου των μελών, ούτε στην πρώτη ούτε στην επαναληπτική ψηφοφορία, δεν μπορεί να επιλεγεί Συμπαραστάτης.

 Ε. Προβλεπόμενη θητεία του Συμπαραστάτη.

Η θητεία του Συμπαραστάτη ακολουθεί τη θητεία των δημοτικών αρχών. Ωστόσο, είναι επιτρεπτή η ανά-

κληση του Συμπαραστάτη για πλημμελή εκτέλεση των καθηκόντων του, μετά από ειδικά αιτιολογημένη απόφαση του Δημοτικού Συμβουλίου, με την ίδια πλειοψηφία και την ίδια διαδικασία που περιγράφεται ανωτέρω.

ΣΤ. Δημοσιότητα της προκήρυξης

Η παρούσα α) δημοσιεύεται υποχρεωτικά, με αναγραφή ολόκληρου του κειμένου, στο δημοτικό κατάστημα), β) αναρτάται στην ιστοσελίδα του δήμου  και γ) αναρτάται στο διαδικτυακό τόπο του Προγράμματος «Διαύγεια».

Το Δ.Σ. αφού έλαβε υπόψη του τα ανωτέρω 

ΟΜΟΦΩΝΑ ΑΠΟΦΑΣΙΖΕΙ

Την έγκριση ελάχιστου περιεχομένου προκήρυξης για την επιλογή συμπαραστάτη του δημότη και της επιχείρησης ως ακολούθως:

ΠΡΟΚΗΡΥΞΗ

ΓΙΑ ΤΗΝ ΠΛΗΡΩΣΗ ΤΗΣ ΘΕΣΗΣ ΤΟΥ ΣΥΜΠΑΡΑΣΤΑΤΗ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ ΣΤΟ ΔΗΜΟ ΛΕΥΚΑΔΑΣ

Ο ΔΗΜΑΡΧΟΣ ΛΕΥΚΑΔΑΣ

Έχοντας υπόψη

1. Τις διατάξεις του άρθρου 77 του ν. 3852/2010(87 Α) «Νέα Αρχιτεκτονική της Αυτοδιοίκησης και της

Αποκεντρωμένης Διοίκησης - Πρόγραμμα Καλλικράτης», όπως αντικαταστάθηκε από την παρ. 1 του άρθρου 51 του ν. 4873/21.

2. Την εγκύκλιο ΥΠ.ΕΣ. 661/ΕΓΚ.1/1-1-2020 (ΑΔΑ: Ω82Μ46ΜΤΛ6-ΩΤ2) «Συμπαραστάτης του δημότη

και της επιχείρησης (άρθρο 77 του ν. 3852/2010)»

3. Τη με αριθ…/2024 απόφαση του Δημοτικού Συμβουλίου για τον καθορισμό ελάχιστου περιεχομένου προκήρυξης

         ΠΡΟΚΗΡΥΣΣΕΙ ΤΗ ΘΕΣΗ ΤΟΥ ΣΥΜΠΑΡΑΣΤΑΤΗ ΤΟΥ ΔΗΜΟΤΗ ΚΑΙ ΤΗΣ ΕΠΙΧΕΙΡΗΣΗΣ

Α. Αρμοδιότητες Συμπαραστάτη

Ο Συμπαραστάτης αποτελεί θεσμό διαμεσολάβησης μεταξύ των πολιτών, των επιχειρήσεων και του Δή-

μου, αποσκοπώντας στον έγκαιρο εντοπισμό και την αποτελεσματική αντιμετώπιση φαινομένων κακοδιοίκησης, στη διασφάλιση της αμεροληψίας των δημοτικών αρχών και στην αναβάθμιση των παρεχόμενων υπηρεσιών του Δήμου.

Σύμφωνα με τη διάταξη του άρθρου 77 παρ. 3 του ν. 3852/2010, ο Συμπαραστάτης δέχεται και διερευνά

επώνυμες καταγγελίες πολιτών ή επιχειρήσεων, διά των οποίων του γνωστοποιούνται φαινόμενα κακοδιοίκησης δημοτικών υπηρεσιών ή δημοτικών νομικών προσώπων.

Ως συμπαραστάτης του Δημότη και της Επιχείρησης επιλέγεται πρόσωπο εγνωσμένου κύρους και εμπειρίας.

Β. Ιδιότητες που αποτελούν κώλυμα ή είναι ασυμβίβαστες με την ιδιότητα του Συμπαραστάτη

Ως συμπαραστάτης του δημότη και της επιχείρησης δεν μπορεί να επιλεγεί αιρετός δήμου, περιφέρειας

ή βουλευτής. Ως προς το αξίωμα του συμπαραστάτη του δημότη ισχύουν τα κωλύματα και τα ασυμβίβαστα που προβλέπονται στο άρθρο 10 του ν. 5056/2023 (163 Α)

Γ. Χρόνος υποβολής της δήλωσης υποψηφιότητας

Υποψηφιότητες υποβάλλονται με δήλωση που κατατίθεται στο Προεδρείο του Δημοτικού Συμβουλίου

έως την ημερομηνία & ώρα συνεδρίασης του Δημοτικού Συμβουλίου για τη λήψη της απόφασης επιλογής. Η αίτηση-δήλωση πρέπει να συνοδεύεται από αναλυτικό βιογραφικό σημείωμα καθώς και κάθε άλλο στοιχείο που κατά την κρίση του αιτούντος θα ενισχύσει την υποψηφιότητά του για την πλήρωση της θέσης και από υπεύθυνη δήλωση που θα αναγράφει ότι τα αναφερόμενα στο βιογραφικό σημείωμα είναι αληθή και δεν υφίστανται τα κωλύματα και τα ασυμβίβαστα του άρθρου 10 του ν. 5056/2023 (163 Α).

Πληροφορίες παρέχονται από το Τμήμα Υποστήριξης Πολιτικών Οργάνων κατά τις ώρες 7:00 έως 15:00.

Η ημερομηνία υποβολής υποψηφιοτήτων θα προσδιοριστεί με την έκδοση της σχετικής πρόσκλησης του Προέδρου του Δ.Σ. στην οποία θα περιλαμβάνεται το θέμα  επιλογής του Συμπαραστάτη, η οποία δημοσιεύεται στην ιστοσελίδα του Δήμου Λευκάδας και στην οποία αναγράφεται η ημερομηνία και η ώρα  συνεδρίασης του Δ.Σ.
Δ. Διαδικασία επιλογής

Ο συμπαραστάτης του δημότη και της επιχείρησης επιλέγεται με απόφαση του Δημοτικού Συμβουλίου, η οποία λαμβάνεται με μυστική ψηφοφορία και με πλειοψηφία των δύο τρίτων (2/3) του συνόλου των μελών του Δημοτικού Συμβουλίου.

Πριν την έναρξη της μυστικής ψηφοφορίας, ο Πρόεδρος του Δημοτικού Συμβουλίου δίνει το λόγο στους

υποψήφιους που το επιθυμούν, προκειμένου να τοποθετηθούν σχετικά με την υποψηφιότητά τους.

Αν δεν επιτευχθεί η επιλογή, η ψηφοφορία επαναλαμβάνεται κατά την ίδια ή μεταγενέστερη συνεδρίαση με την ίδια πλειοψηφία. Πρόσωπο που δεν συγκεντρώσει την ανωτέρω ειδική πλειοψηφία των 2/3 του συνόλου των μελών, ούτε στην πρώτη ούτε στην επαναληπτική ψηφοφορία, δεν μπορεί να επιλεγεί Συμπαραστάτης.

 Ε. Προβλεπόμενη θητεία του Συμπαραστάτη.

Η θητεία του Συμπαραστάτη ακολουθεί τη θητεία των δημοτικών αρχών. Ωστόσο, είναι επιτρεπτή η ανάκληση του Συμπαραστάτη για πλημμελή εκτέλεση των καθηκόντων του, μετά από ειδικά αιτιολογημένη απόφαση του Δημοτικού Συμβουλίου, με την ίδια πλειοψηφία και την ίδια διαδικασία που περιγράφεται ανωτέρω.

ΣΤ. Δημοσιότητα της προκήρυξης

Η παρούσα α) δημοσιεύεται υποχρεωτικά, με αναγραφή ολόκληρου του κειμένου, στο δημοτικό κατάστημα), β) αναρτάται στην ιστοσελίδα του δήμου  και γ) αναρτάται στο διαδικτυακό τόπο του Προγράμματος «Διαύγεια».

            Η απόφαση αυτή πήρε αρ. 28/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

